Dugukolo tun bɛ di mɔgɔ ma togodaw la dugutigi n’a ka kankɔrɔsigiw fɛ. O laada tun yedondon kelen ni woro ye. O bɛɛ tun bɛ kɛ ni faamuya ni bɛn ye.
Bi, n kɛlen ka dancɛjiralanw turu ye ka taa fan bɛɛ kungo kɔnɔ Bamakɔ ni Segu cɛ, n ye yɛrɛ ɲininka walasa k’a dɔn togodala mɔgɔw bɛ na sigiyɔrɔ sɔrɔ yɔrɔ min na san nataw kɔnɔ. Togodalasigi tɛ taa dugukolotigiya kɔ walasa ka sɛnɛ kɛ ani ka baganw mara. Bi bi in na, ɲininkali ka kan ka kɛ n’a y’a sɔrɔ togodalamɔgɔ dɔw bɛ na sɛnɛkɛyɔrɔ sɔrɔ san fila nata in na. I n’a fɔ jaw b’a jir’aw la cogo min na, soninw jɔli ani dancɛjiralanw turuli kungo kɔnɔ fan bɛɛ, o ye tamasiyɛnw ye walasa k’a jira k’o yɔrɔw bɛɛ feerela waritigi dɔ ma. Sɛnɛkɛyɔrɔw bɛɛ bɛ ka feere.
O dugukolofeereko in na togodaw la, dabaliw ka kan ka tigɛ walasa don nataw la, kɔngɔ kana na duguw daw kɔnkɔ k’a sababu kɛ sɛnɛkɛyɔrɔ ntanya ye.
Sɛnɛkɛla bɛ se ka balo a ka foro sɔrɔ la sɛnɛ fira fɛ, nk’a tɛ se abada k’a ka du balo n’a ka foro feerelen wari ye.
bam_Latn bam_Latn bam_Latn bam_Latn